แบงก์โน้ตส์
น่าภูมิใจ
18 ส.ค. 2554

น่าภูมิใจ
โดย..ทีมข่าวการเงิน
โผรายชื่อผู้อำนวยการไอเอ็มเอฟคนใหม่ ที่ออกมาเรียกเสียงฮือฮาไม่เบา
 




เมื่อมีชื่อ รมว.คลังไทย กรณ์ จาติกวณิช ติดอยู่ด้วย โดยได้รับแรงสนับสนุนจากกลุ่มอาเซียน
แคนดิเดตอื่นๆ อาทิ โมฮัมเหม็ด เอส เอเรียน จากอียิปต์, มอนเทค สิงห์ อาห์ลูวาเลีย จากอินเดีย และ คริสติน ลาการ์ด รมว.คลังฝรั่งเศส 
ประสาร ไตรรัตน์วรกุล ผู้ว่าการแบงก์ชาติ บอกว่า แคนดิเดตที่มาจากประเทศกำลังพัฒนาคงชนะยาก เพราะรวมเสียงกันไม่ค่อยได้ และเสียงอาจไม่ถึงกึ่งหนึ่ง
“การที่คุณกรณ์มีชื่อเป็นแคนดิเดตด้วย ถือเป็นความภูมิใจของคนไทย และเป็นปรากฏการณ์ที่ดีขึ้นในการตื่นตัวของประเทศกำลังพัฒนา แต่สุดท้ายแม้จะมีหลายชื่อ แต่เมื่อรวมเสียงกันก็ยังเป็นไปได้ยาก” ประสาร กล่าว
ขณะที่กรณ์กล่าวขอบคุณกลุ่มประเทศอาเซียนที่ได้เสนอชื่อ แต่ขณะนี้ยังต้องการทำงานการเมืองเพื่อยกระดับเศรษฐกิจของประเทศไทย และวิถีชีวิตของคนไทยมากกว่า